Γιώργος Κουκουμάς

Ο Γιώργος Κουκουμάς (Λάρνακα, 7 Σεπτεμβρίου 1983) είναι Ελληνοκύπριος πολιτικός. Από το 2021 είναι βουλευτής στην Εκλογική Περιφέρεια Αμμοχώστου εκλεγμένος με το ΑΚΕΛ. Τον Ιούλιο του 2021 ο Γιώργος Κουκουμάς ανάλαβε Εκπρόσωπος Τύπου του ΑΚΕΛ μετά από απόφαση του Πολιτικού Γραφείου της Κ.Ε του ΑΚΕΛ.

 Ο Γιώργος Κουκουμάς γεννήθηκε στη Λάρνακα στις 7 Σεπτεμβρίου 1983. Μητέρα του είναι η Σκεύη Κουκουμά Κούτρα. Σπούδασε νομική στο Εθνικό και Καποδιστριακό Πανεπιστήμιο Αθηνών. Ακολούθως απέκτησε μεταπτυχιακό τίτλο LLM στο Δημόσιο Διεθνές Δίκαιο στο Πανεπιστήμιο του Λονδίνου. Την περίοδο 2000-2001 διετέλεσε Πρόεδρος της Παγκύπριας Συντονιστικής Επιτροπής Μαθητών (ΠΣΕΜ). Την περίοδο 2004-2005 διετέλεσε Πρόεδρος της Εθνικής Φοιτητικής Ένωσης Κυπρίων (ΕΦΕΚ) Αθήνας. Την περίοδο 2005-2007 διετέλεσε Πρόεδρος της Προοδευτικής Κ.Φ. Αθήνας. Επιπλέον, ήταν μέλος του Κεντρικού Συμβουλίου της ΕΔΟΝ.Είναι μέλος της Κεντρικής Επιτροπής του ΑΚΕΛ και της Επαρχιακής Επιτροπής του ΑΚΕΛ Αμμοχώστου. Επιπλέον, συμμετέχει στο Μορφωτικό Γραφείο και το Γραφείο Μεταναστευτικής Πολιτικής της Κεντρικής Επιτροπής του ΑΚΕΛ. Έχει εκπροσωπήσει το ΑΚΕΛ σε διεθνή και ευρωπαϊκά συνέδρια. Ακόμη, είναι μέλος της Γραμματείας του Συνδέσμου Φιλίας Κύπρου-Κούβας και μέλος του Ομίλου Ανθρωπιστών Κύπρου.Εργάστηκε ως ευρωκοινοβουλευτικός συνεργάτης με ευθύνη την παρακολούθηση της Επιτροπής Εξωτερικών και της Επιτροπής Πολιτικών Ελευθεριών και Δικαιοσύνης του Ευρωκοινοβουλίου. Στη συνέχεια, εργάστηκε στο Γραφείο Τύπου και στο Γραφείο Ευρωπαϊκών Υποθέσεων και Διεθνών Σχέσεων της Κεντρικής Επιτροπής του ΑΚΕΛ.Συμμετείχε στις Ευρωεκλογές του 2019 με το ΑΚΕΛ αλλά δεν εξελέγη. Εκλέχτηκε βουλευτής στις βουλευτικές εκλογές του 2021 στην Εκλογική Περιφέρεια Αμμοχώστου με το ΑΚΕΛ για την ΙΒ΄ Κοινοβουλευτική Περίοδο. Είναι Αναπληρωτής Πρόεδρος της Κοινοβουλευτικής Επιτροπής Ανθρωπίνων Δικαιωμάτων και Ίσων Ευκαιριών μεταξύ Ανδρών και Γυναικών μέλος της Κοινοβουλευτικής Επιτροπής Εξωτερικών και Ευρωπαϊκών Υποθέσεων, της Επιτροπής Εργασίας, Πρόνοιας και Κοινωνικών Ασφαλίσεων και της Επιτροπής Νομικών, Δικαιοσύνης και Δημόσιας Τάξης.Συμμετέχει στην αντιπροσωπία της Βουλής στη Διακοινοβουλευτική Διάσκεψη για την Κοινή Εξωτερική Πολιτική και Πολιτική Ασφάλειας και την Κοινή Πολιτική Ασφάλειας και Άμυνας. Είναι εισηγητής θεμάτων και Προτάσεων Νόμου στη Βουλή των Αντιπροσώπων για θέματα ανθρωπίνων δικαιωμάτων, δικαιωμάτων των εργαζομένων, έμφυλης ισότητας και πολιτισμού όπως : Η καταπολέμηση της εργοδοτικής πρακτικής της παρατεταμένης ορθοστασίας εργαζομένων στους χώρους δουλειάς Η ρύθμιση της τηλεργασίας, Το εργασιακό καθεστώς των εργαζομένων στις ψηφιακές πλατφόρμες και τη διανομή φαγητού, Τη ποινικοποίηση των "θεραπειών μεταστροφής" ( conversion therapies) σε βάρος ΛΟΑΤΚΙ ατόμων Τη θέσπιση ειδικής νομοθεσίας για την ποινικοποίηση της "εκδικητικής πορνογραφίας" (revenge porn) Την εισαγωγή δωρεάν νομικής αρωγής σε όλα τα θύματα ενδοοικογενειακής βίας για υποθέσεις ενώπιον Οικογενειακών Δικαστηρίων Την ενίσχυση της νομοθεσίας για την υποχρέωση του κράτους να εμπλουτίζει τα δημόσια κτήρια με έργα τέχνης αξίας ίσης με το 1% του συνολικού κόστους του κτιρίου Υποστηρίζει την κατοχύρωση στο Χάρτη Θεμελιωδών Δικαιωμάτων της ΕΕ του δικαιώματος των γυναικών σε νόμιμη και ασφαλή άμβλωση και την κάλυψη από το Γενικό Σύστημα Υγείας της Κύπρου όλων των νόμιμων περιπτώσεων άμβλωσης καθώς και της πρόσβασης σε σύγχρονες μορφές αντισύλληψης Τάχθηκε υπέρ της εισαγωγής επιστημονικά θεμελιωμένης και παιδαγωγικά προσαρμοσμένης υποχρεωτικής σεξουαλικής εκπαίδευσης σε όλες τις σχολικές βαθμίδες «Το who is who των νέων προσώπων της Βουλής». 31 Μαΐου 2021. Αρχειοθετήθηκε από το πρωτότυπο στις 31 Μαΐου 2021. Ανακτήθηκε στις 31 Μαΐου 2021. «Αυτοί είναι οι νέοι Βουλευτές του ΑΚΕΛ (βιογραφικά)». 31 Μαΐου 2021. Αρχειοθετήθηκε από το πρωτότυπο στις 31 Μαΐου 2021. Ανακτήθηκε στις 31 Μαΐου 2021. «Γιώργος Κουκουμάς». 2 Μαρτίου 2021. Αρχειοθετήθηκε από το πρωτότυπο στις 31 Μαΐου 2021. Ανακτήθηκε στις 31 Μαΐου 2021.